text: Започна ремонтиране на пешеходните пътеки в студентски град. Опресняването включва почистването на всички кръстовища и полагането на нов слой боя.
  Пътеките в студентски са доста избледнели и трудно се забелязват от шофьорите. Ремонтните работи вървят бързо и не налагат затварянето на цели улици. Всяка пътека се боядисва наполовина. Това позволява само частично преустановяване на движението в едната автомобилна лента.
  За момента са освежена пътната маркировка на ключови места в региона. Очаква се в скоро време и целият студентски град да се сдобие с нови алеи за пресичане.
  Целта на общината е да намалят броя на инцидентите по улиците при неспиране на пешеходна пътека. В студентски на много места движението се регулира единствено от пътната маркировка.
  Преди месец започна и друга кампания за защита на пешеходците на пътя. Нейната цел е да се научат децата и възрастните, които са най-уязвими на пътя, да показват с ръка на шофьорите, че слизат на пътното платно, за да преминат.
  От 1-ви септември започнаха полицейски проверки дали шофьорите спазват правилата за движение при пресичане на пешеходци по обозначените за това места по столичните улици.